recursal/SuperWikiNEXT-32B huggingface dataset:
**பார்ப்பாதிபூர்** *(Parbbatipur)* என்பது இந்தியாவின் மேற்கு வங்காளம் மாநிலத்தில் உள்ள நதியா மாவட்டத்தில் அமைந்துள்ள ராணாகாட் உட்கோட்டத்தில் உள்ள ராணாகாட் காவல்நிலையத்திற்கு உட்பட்ட ஒரு கணக்கெடுப்பில் உள்ள ஊர் ஆகும்.

புவியியல் அமைப்பு
-----------------

பாகிரதி என்றழைக்கப்படும் ஊக்லி ஆற்றின் கிழக்கில் நதியா மாவட்டம் பெரும்பாலும் வண்டல் சம்வெளிகளால் ஆனது. இவ்வண்டல் சமவெளிகளின் குறுக்கே யாலங்கி, சுர்னி மற்றும் இச்சமதி துணையாறுகள் பாய்கின்றன. இந்நதிகளால் வண்டலைப்பெறும் இப்பகுதியில் வெள்ளம் ஒரு தொடர்ச்சியான வளமாக இருக்கிறது .

23.18° வடக்கு 88.58° கிழக்கு என்ற அடையாள ஆள்கூறுகளில் பார்ப்பாதிபூர் நகரம் பரவியுள்ளது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி  பார்ப்பாதிபூர் நகரத்தின் மொத்த மக்கள் தொகை 7,833 ஆகும் இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். இம்மக்கள் தொகையில் கல்வியறிவு சதவீதம் 77% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 82 சதவீதத்தினர் கல்வியறிவு பெற்றவர்களாகவும் பெண்களில் 72 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 9% அளவில் உள்ளனர்.

மேற்கோள்கள்
-----------

1. ↑  "District Wise List of Statutory Towns". *Census of India 2001, Urban Frame*. Directorate of Census Operations, West Bengal. 2007-09-27 அன்று மூலதளத்திலிருந்து பரணிடப்பட்டது எடுக்கப்பட்டது. 2007-10-06 அன்று பார்க்கப்பட்டது.
2. ↑  Gangopadhyay, Basudev, *Paschimbanga Parichay*, 2001, (வங்காள மொழியில்), p. 70, Sishu Sahitya Sansad
3. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**பார்பாரி ஆடு** (Barbari goat) என்பது உத்தரப்பிரதேச மாதிலத்தைச் சேர்ந்த ஒரு ஆட்டு இனமாகும்.  மேலும் இது இந்தியாவின் குஜராத் மாநிலத்திலும் பாக்கித்தானின் பஞ்சாப் மாகாணத்தின், ஜீலம் மற்றும் சர்கோதா போன்ற இடங்களில் காணபபடுகிறது.

வரலாறு
------

பார்பாரி ஆடு இந்தியாவில் உள்ள 20 ஆட்டு இனங்களில் ஒன்றாகும். இந்த ஆடுகள் பொதுவாக வட-மேற்கு வறண்ட மற்றும் மிதமான வறண்ட பகுதிகளில் காணப்படுகிறது.  இந்த ஆடுகள் கிழக்கு ஆப்ரிக்காவில் உள்ள சோமாலியாவின் பெர்பிரா மகுதியில் தோன்றியது. இந்தியாவில் இது ஆக்ரா, ஏட்டா, இட்டாவா போன்ற பகுதிகளில் இருந்து இனம் பெருகி பரவியது.

பண்புகள்
--------

இந்த இன ஆடுகளின் பண்புகள்: இதன் உடல் சிறிய அளவு முதல் நடுத்தர அளவுவரை பார்க்க கவர்ச்சிகரமாக இருக்கும், இவை எச்சரிக்கை உணர்வு கொண்டவை, வெளித்தள்ளிய கண்கள், குறுகிய விரைத்த காது, குறுகிய, நேராக கொம்புகள், (சில ஆடுகளுக்கு சுருள் கொம்புகளும் உண்டு); நன்கு கூம்பு காம்புகளுடன் மடி அமைந்திருக்கும்.  இவற்றின் இறைச்சி நன்றாக இருக்கும்.  இவை சிறிய அளவுவானதாக இவற்றின் நிறம் வெள்ளை நிறத்திலும் உடலெங்கும் தங்க நிற திட்டுக்கள் காணப்படும்.

பயன்கள்
-------

பார்பாரி ஆடு இந்திய நிலைமைக்கு ஏதுவாக இரட்டை நோக்கங்களுக்கு பயன்படுகிறது. இது, பகுதி நேர வளர்ப்பாளர் மற்றும் தீவிர விவசாயகளாலும் பயன்படுத்தப்படுகிறது.

மேற்கோள்கள்
-----------

1. 1 2 3 4 5 6 7  Acharya, R.M. (1982). *Sheep and goat breeds of India.*. Rome: FAO. பன்னாட்டுத் தரப்புத்தக எண்:9251012121.. பார்த்த நாள்: 4 March 2016.
2. ↑  Mahgoub, O.; Kadim,, I.T.; Webb, E.C. (2011). *Goat meat production and quality*. Cambridge, MA: CABI. பக். 71. பன்னாட்டுத் தரப்புத்தக எண்:9781845938499.
3. 1 2 3  "Indian Goat Breeds". *Goat Gyan*. 31 டிசம்பர் 2016 அன்று மூலம் பரணிடப்பட்டது. 4 March 2016 அன்று பார்க்கப்பட்டது.
4. ↑  "Breeds of Livestock - Barbari Goat". *Breeds of Livestock, Department of Animal Science*. Oklahoma State University. 4 March 2016 அன்று பார்க்கப்பட்டது.
சுஞ்சனகட்டே அருவி
**சுஞ்சனகட்டே அருவி** (Chunchanakatte Falls) என்பது இந்தியாவின் கர்நாடகாவின் மைசூர் மாவட்டத்தின் கிருஷ்ணராஜநகர் வட்டத்தில் சுஞ்சனகட்டே கிராமத்திற்கு அருகிலுள்ள காவிரி ஆற்றில் அமைந்துள்ள ஓர் அருவியாகும். சுமார் 20 மீட்டர் உயரத்தில் இருந்து விழுகிறது.  இது மேற்குத் தொடர்ச்சி மலையில் உள்ளது.  இங்கே நதி இரண்டு சிறிய அடுக்குகளில் விழுகிறது.

அமைவிடம்
--------

மைசூர் - ஹாசன் நெடுஞ்சாலையில் உள்ள கிருஷ்ணராஜநகரத்திலிலிருந்து சுமார் 14 கி.மீ தொலைவில் அமைந்துள்ளது.

இராமன் தனது வன்வாசத்தின் போது சுஞ்சா மற்றும் சுஞ்சி என்ற பழங்குடி தம்பதியினரால் இங்கு தடுத்து நிறுத்தப்பட்டு விருந்தோம்பலைப் பெற்ற புனித தலம் என ஒரு தொன்மக் கதை கூறுகிறது.. இந்த இடத்தின் முக்கியத்துவம் என்னவென்றால், பல நூற்றாண்டுகள் பழமையான கோயிலின் கருவறைக்குள் சக்திவாய்ந்த நீர்வீழ்ச்சியின் சத்தம் முழுவதும் கேட்க முடியும்.

### முக்கியத்துவம்

மைசூர் மாவட்டத்தில் கே.ஆர்.நகரிலிருந்து 14 கி.மீ தூரத்தில் இது அமைந்துள்ளது. இது சாலை வழியாக நன்கு இணைக்கப்பட்டுள்ளது. மைசூர் மற்றும் சுஞ்சனகட்டே இடையே பேருந்துகள் இயக்கப்படுகின்றன. இந்த இடம் எந்த வசதிகளுக்கும் இடமில்லை. ஆனால் கே.ஆர்.நகரில் பேக்கரிகள் மற்றும் சிறிய உணவகங்கள் மற்றும் விடுதிகளைக் காணலாம்.

சர்க்கரை மற்றும் நெல் மிகவும் பிரபலமானது. கிருட்டிணராச சாகர் அணை நீர்த்தேக்கத்திற்குச் செல்லும் காவிரி நதியால் சுஞ்சனகட்டே சூழப்பட்டுள்ளது. பல இந்துக்களுக்கு இது ஒரு புனித இடமாகும். இங்கு கோதண்ட ராமர் கோயில் அமைந்துள்ளது.

பிரபல கலாசாரத்தில்
------------------

இந்த இடம் மிகவும் பிரபலமானது. நிறைய பிராந்தியத் (கன்னட) திரைப்படங்களில் பயன்படுத்தப்பட்டு வருகிறது. மேலும் ராஜ்குமார் போன்ற பல திரைப்பட நட்சத்திரங்கள் மற்றும் அரசியல்வாதிகளுக்கு இது ஒரு முக்கிய இடமாக உள்ளது. இந்த பிராந்தியத்தில் முக்கியமாக உள்ளூர் சர்க்கரை ஆலை மற்றும் தாமதமாக மின் உற்பத்தி நிலையத்தின் விவசாயிகள் மற்றும் ஊழியர்கள் வசிக்கின்றனர்.

சுஞ்சனகட்டே அருவியின் அருகே உள்ள கோதண்ட ராமன் கோயில்

முக்கியமான நிகழ்வுகள்
---------------------

ஒவ்வொரு ஆண்டும் மகர சங்கராந்தி நாளில் பிரம்ம ரததோத்சவம் (தேர்த் திருவிழா) நடத்தப்படுகிறது. இந்த நாள் சனவரியில் வருகிறது. இந்த பிராந்தியத்தில் மிகப்பெரிய ஒன்றான கால்நடை திருவிழா சனவரி முதல் வாரத்தில் நடத்தப்படுகிறது.

பல நீர் மற்றும் கரையோர பறவைகளை இங்கு காணலாம். சுற்றுலாவிற்கு ஏற்ற நல்ல இடமாகும்.

மேற்கோள்கள்
-----------

1. ↑  "Chunchanakatte Falls". india9. 2006-12-09 அன்று பார்க்கப்பட்டது.
2. ↑  "Rivers of Western Ghats". ces.iisc. 2011-07-19 அன்று மூலம் பரணிடப்பட்டது. 2006-12-09 அன்று பார்க்கப்பட்டது.
3. ↑  "For some moments of solitude". Deccan Herald. 6 April 2012 அன்று மூலம் பரணிடப்பட்டது. 2006-12-09 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***சுஞ்சனகட்டே அருவி***   
என்பதின் ஊடகங்கள் உள்ளன. 

* For some moments of solitude
**ஜோசப்பீன் ஜோசப்** (பிறப்பு: மார்ச்சு 19 1934), இந்தியாவைப் பிறப்பிடமாகக் கொண்ட இவர் புதுச்சேரியில் தனது ஆரம்பக் கல்வியைப் பெற்று பின்னர் சிங்கப்பூரில் செயிண்ட் ஜார்ஜ்ஸ் தமிழ் பள்ளியில் உயர்நிலைக் கல்வியை முடித்தார். இவர் ஓர் ஓய்வுபெற்ற ஆசிரியராவார். சிங்கப்பூர் தொலைக்காட்சியில் இரண்டாண்டுகள் சிறுவர் நிகழ்ச்சியைத் தயாரித்து வழங்கியுள்ள இவர் சிங்கப்பூர் தமிழ் எழுத்தாளர் கழக உறுப்பினருமாவார்.

இலக்கியப் பணி
-------------

1952ல் எழுத்துலகில் பிரவேசித்த இவர் சிறுகதைகள், நாடகங்கள், கட்டுரைகள் போன்றவற்றை எழுதியுள்ளார். ‘யார் குற்றம்?' எனும் இவரது முதல் சிறுகதை தமிழ் முரசில் வெளியானது. இவரது அநேகமான படைப்புகள் தமிழ் முரசு, தமிழ் மலர், இந்தியன் மூவி நியூஸ், தர்சணி போன்ற இதழ்களில் பிரசுரமாகியுள்ளன.

பெற்ற விருதுகளும், கௌரவங்களும்
------------------------------

சிங்கப்பூர் பிரஸ் ஹோல்டிங்சும் தேசிய கலை மன்றமும் இணைந்து நடத்திய சிறுகதைப் போட்டியில் 3ம் பரிசு
தேசியத் தொழிற்சங்கக் காங்கிரஸ் நடத்திய சிறுகதைப் போட்டியில் ஆறுதல் பரிசு

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
**பார்வததேசம்**  இமயமலையின் கிழக்கு முனைக்கு தெற்கிலும், ஆரட்டதேசத்திற்கு கிழக்கில் பராக்சோதிசதேத்திற்கு மேற்கில் இமயமலையின் அடிவாரத்தில் பூமியிலும், இமயமலையின் மலை மேலும் பரவி இருந்த தேசம்.

இருப்பிடம்
----------

இந்த தேசத்தில் பூமி முழுவதும் எப்பொழுதும் இடைவிடாத பனி, மழை, குளிர் இவைகள் அதிகமாக இருக்கும்.

மலை, காடு, விலங்குகள்
---------------------

இந்த தேசத்தில் தொடர்குன்றுகளும், பெரிய மலைகளும், அடர்ந்த காடுகளும், சிறு, சிறு குன்றுகளும், சிறு, சிறு காடுகளும் உண்டு.

நதிகள்
------

இந்த பார்வததேசத்தில் இமயமலையிலிருந்து உருவாகி தெற்கு நோக்கி ஓடுகிற நதி **மகாவேகா** இந்த தேசத்தை செழிக்க வைத்து கிழக்கு நோக்கி ஓடி கொல்கத்தா நகருக்கு அருகில் கங்கையுடன் இணைகிறது.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 203 -
**ஸ்டான்லி நீர்த்தேக்கம்** (இது மேட்டூர் அணை எனவும் அறியப்படுகிறது)  இது தென்னிந்தியாவின்  மிகப்பெரிய மீன்பிடி நீர்த்தேக்கங்களுள் ஒன்று. இதன் முதன்மையான நீருற்று காவிரி ஆறு ஆகும். மெட்ராஸ் ஆளுநராக 1929 முதல் 1934 வரையிலான கால கட்டத்தில் இருந்த லெப்டினன்ட் கர்னல் சர் ஜார்ஜ் பிரடெரிக் ஸ்டான்லியின் பெயரால் வழங்கப்படும் இந்த அணை 1934 ஆம் ஆண்டு கட்டி முடிக்கப்பட்டது. 

ஸ்டான்லி நீர்த்தேக்கம் முன்பாக மூன்று சிறிய கிளை ஆறுகளான பாலாறு, சின்னாறு மற்றும் தோப்பாறு, ஆகியவை இணைந்து நீர்த்தேக்கத்தை அடைகின்றன. 

ஸ்டான்லி நீர்த்தேக்கத்தின் நீர்ப்பிடிப்புப் பகுதி
மொத்த கொள்ளளவாக 93.47 பில்லியன் கன அடி (டிஎம்சி) (93.47 Tmcft) கொண்டுள்ள ஸ்டான்லி நீர்த்தேக்கம், இந்தியாவின் மிக பெரிய நீர்த்தேக்கங்களில் ஒன்று. இந்த நீர்த்தேக்கம் உருவாக்கப்பட்டதால் நீரில் மூழ்கிய இரண்டு சிற்றூர்களில் வாழ்ந்து வந்த மக்கள் மேட்டூருக்கு இடம் பெயர்ந்தனர்.[]

அணையின் மொத்த  நீளம்  1700 மீட்டர். மேட்டூர் அணையின் நீர் மின்சாரத் திட்டம் 240 மெகாவாட் மின்சாரம் உற்பத்தி செய்யக்கூடிய திறன் உள்ளது. அணை, பூங்கா, மலைகள் மற்றும் நீர் மின் ஆற்றல் நிலையங்கள் அனைத்தும் சுற்றுலா ஈர்ப்புப் பகுதிகளாகும்.

மேற்கோள்கள்
-----------

1. ↑  PTI, DECCAN CHRONICLE (2021-11-15). "Entire inflow into Stanley reservoir being discharged after heavy rains". 2022-11-29 அன்று பார்க்கப்பட்டது.
2. ↑  PTI (2022-10-12). "Tamil Nadu: Stanley reservoir in Mettur reaches full capacity, flood alert sounded in delta districts". 2022-11-29 அன்று பார்க்கப்பட்டது.
3. ↑  "Top 12 Largest Water Reservoirs in India". 2022-11-29 அன்று பார்க்கப்பட்டது.
**பார்பாரா யூன் தாம்சன்** *(Barbara June Thompson)* ஓர் அமெரிக்க சூரிய இயற்பியலாளரும் வானியற்பியலாளரும் ஆவார்.ஐவர் கோடார்டு விண்வெளி பறப்பு மையத்தில் அறிவியலாளராக உள்ளார். இங்கு இவர் சூரியத் தழலின் கட்டமைப்பையும் அதன் பொருண்மை வெளியீன்டையும் ஆய்வு செய்கிறார்ரிவர் நாசாவின் எஊரிய இயங்கியல் நோக்கீட்டகத்தின் திட்ட அறிவியலாளரும் ஆவார். இவர் தொடக்கநிலைச் சூரியப் பறப்புத் திட்டங்களை வடிவமைத்து செயல்படுத்துகிறார்.

கல்வி
-----

இவர் பெனிசில்வேனியா பல்கலைக்கழகத்தில் இயற்பியலிலும் கனித்த்திலும் புவியியல் துணப்பாட்த்துடன் த்ன இளவல் பட்ட்த்தை 1991 இல் முடித்தார்.பிறகரிவர் 1996 இல் மின்னெசோட்டா பல்கலைக்கழகத்தில் இயற்பியலில் தன் முனைவர் பட்டத்தைப் பெற்றுள்ளார். இவரது ஆய்வுரை தலைப்பு *புவிமுனைக் கனல் துகள் முடுக்கத்தில் ஆல்வென் உறழ்வு(inertial) அலைகளின் பங்கு வகிப்பு* என்பதாகும்.

### ஆராய்ச்சி

2016 இல் பார்பாரா தாம்சன்

மேற்கோள்கள்
-----------

1. ↑  "Bio - Barbara J Thompson". *science.gsfc.nasa.gov* (ஆங்கிலம்). 2019-09-26 அன்று பார்க்கப்பட்டது.
2. ↑  Thompson, Barbara June (1997). *The role of inertial Alfvén waves in auroral particle acceleration* (Thesis) (English).CS1 maint: Unrecognized language (link)

வெளி இணைப்புகள்
---------------

* {{Google Scholar id}} template missing ID and not present in Wikidata.
**கோவிந்தராஜா IV** (*Govindaraja* IV) (ஆட்சி சுமார் 1192 பொ.ச.) இன்றைய வடமேற்கு இந்தியாவில் உள்ள சபடலக்ச நாட்டை ஆண்ட சகாம்பரி சகமான வம்சத்தைச் சேர்ந்த ஒரு இந்திய மன்னராவார். கோரி படையெடுப்பாளர்கள் இவரது தந்தை மூன்றம் பிரித்திவிச்ராசனை தோற்கடித்து கொன்றனர். அப்போது இவர் உரிய வயதை அடையாமல் இருந்தபோதும் சகமான இராச்சியத்தின் ஆட்சியாளராக நியமிக்கப்பட்டார். கோரி ஆட்சியை ஏற்றுக்கொண்டதற்காக இவரது மாமா அரிராஜா இவரை பதவி நீக்கம் செய்தார். அதைத் தொடர்ந்து, இவர் சகமான வம்சத்தின் இரணதம்பபுரத்தின் சகாமனா புதிய கிளையை இன்றைய ரந்தம்பூரில் நிறுவினார்.

ஆட்சி
-----

கோவிந்த ராஜா பிருத்திவிராச் சௌகான் என்ற சகமான மன்னனுக்கு பிறந்தவர். 16 ஆம் நூற்றாண்டின் தாரிக்-இ- பெரிஷ்தா இவரை "கோலா" என்று பெயரிட்டது. இது "கோவிந்தா" என்பதாகவும் "குவா "என்பதன் தவறான எழுத்துப்பெயர்ப்பாகவும் இருக்கலாம். 

கிபி 1192 இல், கோரிகள் சகமான இராச்சியத்தின் மீது படையெடுத்து, கோவிந்தராஜாவின் தந்தையை தோற்கடித்து கொன்றனர். கோரி முகமது கோவிந்தராஜனை ஆட்சியாளராக நியமித்தார். 

இவரது குறுகிய ஆட்சியின் போது, தில்லி மற்றும் ஹான்சி உட்பட கிளர்ச்சியாளர் சகமான ஆளுநர்களை கோரிகள் கட்டுப்படுத்தி வைத்திருந்தனர்.  இவரது மாமா அரிராஜா, அஜ்மீரில் கோரி ஆட்சிக்கு எதிராகக் கிளர்ச்சி செய்தார். கோவிந்தராஜாவை ரந்தம்பூர் கோட்டையில் தஞ்சம் அடையச் செய்தார். கோரியின் ஆளுநர் குத்புத்தீன் ஐபக் தில்லியிலிருந்து ரந்தம்பூருக்கு விரைந்தார். மேலும் அரிராஜாவின் இராணுவத்தை பின்வாங்கும்படி கட்டாயப்படுத்தினார். கோவிந்தராஜா கோரி ஆளுநருக்கு தனது நன்றியைத் தெரிவிக்க மூன்று தங்க முலாம்பழங்களை பரிசாக வழங்கினார். 

பின்னர் கோவிந்தராஜா அஜ்மீர் திரும்பினார். இருப்பினும், கிபி 1193 இல், அரிராஜா மீண்டும் அஜ்மீர் மீது படையெடுத்தார். போர் பிருத்விராஜாவின் கிளர்ச்சித் தளபதிகளால் ஆதரிக்கப்பட்டது. மீண்டும், கோவிந்தராஜா ரந்தம்பூருக்கு தப்பி ஓட வேண்டியிருந்தது. இந்த நேரத்தில், அரிராஜா அஜ்மீரை ஆக்கிரமிக்க முடிந்தது, மேலும் புதிய சகமான மன்னரானார்.  அரிராஜா கிபி 1194 இல் கோரிகளால் தோற்கடிக்கப்பட்டார். இதற்கிடையில், கோவிந்தராஜாவுக்கு ரந்தம்பூரின் பதவி வழங்கப்பட்டது.  இவரது மகன் வல்கணன் (அல்லது பல்கணன்) இவருக்குப் பின் தில்லி சுல்தானகத்தின் ஆட்சியாளராக ரந்தம்பூர் அரியணையில் அமர்ந்தார்.

சான்றுகள்
---------

1. ↑  Dasharatha Sharma 1959, ப. 102.
2. ↑  Dasharatha Sharma 1959, ப. 100.
3. ↑  R. B. Singh 1964, ப. 211-215.
4. ↑  R. B. Singh 1964, ப. 215-216.
5. ↑  R. B. Singh 1964, ப. 217-218.
6. ↑  R. B. Singh 1964.
7. ↑  Dasharatha Sharma 1959.

### உசாத்துணை

* Dasharatha Sharma (1959). *Early Chauhān Dynasties*. S. Chand / Motilal Banarsidass. பன்னாட்டுத் தரப்புத்தக எண்:9780842606189. .
* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
ஹென்றி ‘கிரே (Henry Gray)
**ஹென்றி கிரேயின் மனித உடற்கூற்றியல்** (Henry Gray's Anatomy of the Human Body) என்பது முதன் முதலாக 1858 ஆம் ஆண்டு இங்கிலாந்தில் வெளியான ஒரு புகழ்பெற்ற ஆங்கிலப் பாடநூல். 1858ல் வெளியான பொழுது அதன் தலைப்பு Gray's Anatomy: Descriptive and Surgical (கிரேயின் அனாட்டமி: டிஸ்க்ரிப்டிவ் அண்ட் சர்ஜிக்கல்) (கிரேயின் உடற்கூறு இயல்: அமைப்பு விளக்கமும் அறுவையும்). அதற்கு அடுத்த ஆண்டு அமெரிக்காவில் வெளியானது. தொற்றுநோயால் உடலில் ஏற்படும் உடற்கூறு இயல் மாற்றங்களை அறியும் பொழுது ஹென்றி கிரேக்கு பெரியம்மை நோய் ஏற்பட்டு 1860ல் தம் 34 ஆவது அகவையில் (வயதில்) இறந்துவிட்டார். அவர் தொடங்கிய புத்தகத்தை மற்றவர்கள் தொடர்ந்து விரிவுபடுத்தி நவம்பர் 24, 2004ல் இங்கிலாந்தில் 39 ஆவது பதிப்பு வெளியிட்டுள்ளார்கள்.

ஹென்றி கிரேயின் வாழ்க்கை
------------------------

*முதன்மைக் கட்டுரை: ஹென்றி கிரே*

ஆங்கிலேய உடற்கூறு இயலாளர் ஹென்றி கிரே 1827ல் பிறந்தார். இவர் நாளமில்லாச் சுரபிகள் பற்றியும் கனையத்தைப் பற்றியும் படித்தார். பின்னர் 1853ல் செயின்ட் ஜார்ஜ் மருத்துவ மனை உள்ள கல்லூரியில் உடற்கூறு இயல் துறையில் விரிவுரையாளராக பணியேற்றார். 1855ல் டாக்டர் ஹென்றி 'வான்டைக் கார்ட்டர் (Dr Henry Vandyke Carter) என்னும் உடன் பணிபுரியும் ஆசிரியரை அணுகி உடற்கூறு பற்றி மாணவர்களுக்கு ஏற்ற நூல் எழுதும் தம் கருத்தை வெளியிட்டார். 

1918ல் வெளியான ஒரு உடற்கூறு விளக்கப்படம்
1918ல் வெளியான உடற்கூறு விளக்கப்படம்
**ஹென்றி தீவு** (*Henry's Island*) என்பது இந்தியாவின் மேற்கு வங்கத்தின் தெற்கு 24 பர்கானா மாவட்டத்தில் உள்ள பக்காலிக்கு அருகிலுள்ள ஒரு தீவு ஆகும். இது கொல்கத்தாவிலிருந்து 130 km (81 mi) தொலைவில் அமைந்துள்ளது. இந்த தீவு மில்லியன் கணக்கான சிவப்பு நண்டுகளின் தாயகமாகும்.

அணுகல்
------

ஹென்றி தீவு கொல்கத்தாவில் இருந்து சுமார் 130 கிமீ தொலைவில் உள்ளது. நகரத்திலிருந்து வார இறுதிப் பயணத்திற்கு ஏற்ற இடமாக இது உள்ளது. விமானம், தொடருந்து மற்றும் சாலை வழியாக இங்கு செல்லலாம்.

### விமானம் மூலம்

அருகில் உள்ள வானூர்தி நிலையம், கொல்கத்தாவின் பன்னாட்டு வானூர்தி நிலையமான நேதாஜி சுபாஷ் சந்திரபோஸ் பன்னாட்டு வானூர்தி நிலையம் ஆகும். 

### தொடருந்து மூலம்

சீல்டா தொடருந்து நிலையத்திலிருந்து, நாம்கானா தொடருந்து நிலையத்தை அடைய லக்ஷ்மிகாந்தபூர் உள்ளூர் தொடருந்தில் பயணிக்கலாம். நாம்கானா தொடருந்து நிலையத்திலிருந்து பேருந்து அல்லது வாடகை வண்டியில் பக்காலியை அடையலாம். பக்காலியை அடைந்ததும் படகு மூலம் ஹென்றித் தீவினை அடையலாம்.

### சாலை வழியாக

சாலை வழியாகவும் ஹென்றி தீவை அடைய, வாடகை வண்டி மூலம் பயணிக்கலாம். மேலும் எஸ்பிளனேட் பேருந்து நிலையத்திலிருந்து பக்காலிக்கு பல பேருந்துகள் இயக்கப்படுகின்றன. பக்காலியை அடைந்தவுடன், ஹென்றி தீவை அடைய 20 நிமிடங்கள் மட்டுமே எடுக்கும். 

 சிவப்பு நண்டுகளின் தாயகமான ஹென்றித் தீவு
 ஹென்றி தீவு ஆகாய காட்சி
ஹென்றித் தீவில் கடற்கரை

மேற்கோள்கள்
-----------

1. ↑  De, Chirananda (2018-12-06) (in en). *Mangrove Ichnology of the Bay of Bengal Coast, Eastern India*. Springer. பன்னாட்டுத் தரப்புத்தக எண்:9783319992327. .
2. ↑
**நான்காம் கசபன்** (*Kassapa IV of Anuradhapura*), அனுராதபுரத்தில் இருந்து இலங்கையை ஆண்ட அரசர்களுள் ஒருவன். இவன் இரண்டாம் உதயனுக்குக்குப் பின் அரசுரிமை பெற்றான். இவன் இரண்டாம் உதயனின் தமையனும், முன்னாள் அரசனுமான இரண்டாம் சேனனின் மகன் ஆவான். கி.பி. 898 இல் அரியணை ஏறிய இவன் கி. பி. 914 வரை ஆட்சியில் இருந்தான். இவன் தனது சிறிய தகப்பன் இரண்டாம் உதயனின் அரசியான திசாவை மணந்துகொண்டு அவளை மீண்டும் தலைமை அரசியாக்கினான். இதனால் திசா இருமுறை முடிசூடிய அரசி என மகாவம்சத்தில் குறிப்பிடப்படுகிறாள்.

பணிகள்
------

இவன், அனுராதபுரத்திலிருந்த மகா விகாரை, அபயகிரி விகாரை போன்றவற்றுக்கும், மகியங்கனை விகாரைக்கும் பல திருப்பணிகளைச் செய்துள்ளதுடன் நிலக்கொடைகளையும் அளித்துள்ளான். இவனுடைய காலத்தில், அரச குடும்பத்தினர் பலரும், அமைச்சர்களும் புத்த மத நிறுவனங்களுக்குத் திருப்பணிகளைச் செய்துள்ளனர். இவ்வாறு திருப்பணிகளைச் செய்தவர்களில் அமைச்சர் சோழராஜா, முதன்மை எழுத்தர் சேனன், படைத் தலைவன் இலங்க சேனன் ஆகியோரின் பெயர்கள் குறிப்பிடப்பட்டுள்ளன. குறிப்பாக இலங்க சேனன் புத்த மத நிறுவனங்களுக்குச் செய்த பணிகள் குறித்து மகாவம்சம் விதந்துரைக்கிறது.

குழப்பம்
--------

நான்காம் கசபன் காலத்தில் துணையரசனாக இருந்த கசபனின் (பின்னாளின் ஐந்தாம் கசபன் என்னும் பெயரில் அரசனானவன்) மகனும் ரோகணத்தின் ஆளுனராக இருந்தவனுமான மகிந்தன் அனுராதபுரத்தைக் கைப்பற்றுவதற்காகப் படையுடன் வந்து குழப்பம் விளைவித்ததாகத் தெரிகிறது. அவனது தந்தை கசபனை அனுப்பி மகிந்தனை அமைதிப்படுத்திய அரசன், அவனுக்குத் தன் மகளை மணமுடித்து வைத்து அவனை அடக்கினான்.

இறப்பு
------

ஏறத்தாழ 17 ஆண்டுகள் ஆட்சியில் இருந்த இம்மன்னன் 904 ஆம் ஆண்டு காலமான பின்னர் ஐந்தாம் கசபன் ஆட்சிக்கு வந்தான்.

மேற்கோள்கள்
-----------

1. ↑  The Mahavansa, translated in to Eglish by L. G. Wijesinha, Part II, Asian Educational Services, New Delhi, 1996 (First Published 1889), p. 78
2. ↑  The Mahavansa, 1996, p. 77, 78.
3. ↑  The Mahavansa, 1996, p. 76
4. ↑  The Mahavansa, 1996, p. 78

இவற்றையும் பார்க்கவும்
----------------------

* ஆட்சியாளர் பட்டியல், இலங்கை
**கோணாசல புராணம்** இலங்கையின் திருகோணமலை நகரில் வாழ்ந்த பண்டித ராசர் என்பவரால் இயற்றப்பட்ட ஒரு தமிழ் நூல். இது தக்கின கைலாச புராணம் (தட்சிண கைலாச புராணம்) என்றும் வழங்கப்படுகிறது. பண்டித ராசர் இந்நூலை சிங்கைச் செகராசசேகர மன்னனின் (1318-1414) வேண்டுகோளுக்கிணங்கி பாடினார். இது திருகோணமலை கோவிலின் தலபுராணத்தைச் சொல்கிறது. திருகோணமலை கோவிலின் கடவுளாகிய கோணேசரைப் பற்றிய நூலாகின் இப்பெயர் ஏற்பட்டது. இப்புராணம் 1887ம் ஆண்டு முதன் முதலில் அச்சில் வெளியானது (கா. சிவசிதம்பர ஐயர் பதிப்பு , சென்னை). பின்னர் 1916 ம் ஆண்டு பு. பொ. வைத்தியலிங்க தேசிகர் பருத்தித்துறையில் இரண்டாம் பதிப்பை வெளியிட்டார். இரு பதிப்புகளுக்கும் சில வேறுபாடுகள் உள்ளன. முன்னது இதனைச் செகராசசேகரனே பாடியதாகக் கூறுகிறது. கோணாசல புராணத்தைப்பற்றி சில சிறப்பு பாயிரங்கள் கிடைத்துள்ளன. கவிவீரராகவர் என்பார் பாடிய பாயிரம்:

> மணிநிறக் கண்டன் வடபெருங் கயிலையின்  
> 
> 
> 
> அணிநிறக் கொடுமுடி யாயிரத் தொருமுடி  
> 
> படவரா வொதுக்கப் பறித்தினி திலங்கை  
> 
> வடகட னடுவண் மாருதம் பதிப்ப  
> 
> வருமுக் கோண மலைதென் கயிலைப்  
> 
> பரமர்க் குருத்திரர் பதினொரு பேரும்  
> 
> ஓருபது முகுந்தரு மொன்பது விரிஞ்சரும்  
> 
> வருடற் கமடம் வழங்கிய மீனமும்  
> 
> திருமலை தழுவிய தெசமுக நிருதனும்  
> 
> பொருமலை மதரிப் புரவலர் பலரும்  
> 
> பூசையொ டிறைஞ்சிய புராணநூற் கதையைத்  
> 
> தேசிகன் சொற்படி தென்கலைப் படுத்தி  
> 
> யந்தா தித்தொடை யடைவொடு தொடுத்து  
> 
> நந்தா விருத்த நவையறக் கூறினன்  
> 
> பொன்னாட் டைந்தரு பொருவரு கரதலன்  
> 
> மறுநில நிருபரை வானிலத் திருத்தி  
> 
> யுறுநில முழுவது மொருதனி புரப்போன்  
> 
> தென்னிலங் காபுரித் திசைதொறு மருவும்  
> 
> மின்னிலங் கியவேல் மேவலர் புயத்துப்  
> 
> படவரா முடித்தலைப் பார்முழு தாண்ட  
> 
> இடப வான்கொடி யெழுதிய பெருமான்  
> 
> சிங்கை யாதிபன் சேது காவலன்  
> 
> கங்கை நாயகன் கருங்கடற் சேர்ப்பன்  
> 
> பௌவ மேற்றுயில் பராபரன் சூட்டிய  
> 
> தெய்வ மாமுடிச் செகராச சேகரன்  
> 
> அவனது காலத் தத்திரி கோணைச்  
> 
> சிவனது கோயிற் சிவமறை முதலோன்  
> 
> அருமறை யுபநிட மாகமஞ் சோதிடம்  
> 
> விரிதமிழ் வரையற விளங்கிய குரவோன்  
> 
> சேயினுந் திறலான் றயாநிதி யனையான்  
> 
> முப்புரி நூற்பயன் முளரியந் தாமன்  
> 
> செப்பரும் பண்டித ராசசி காமணி  
> 
> என்னு நாமத் தெங்குரு பெருமான்  
> 
> 
> 
> மன்னுநாற் கவியும் வல்லநா வலனே 
> 
> 

என்று இந்த நூலைப் பாராட்டுகிறது. .

மேற்கோள்கள்
-----------

1. ↑  "ஈழத்துத் தமிழ்க் கவிதைக் களஞ்சியம்". 2011-05-03 அன்று மூலம் பரணிடப்பட்டது. 2010-09-25 அன்று பார்க்கப்பட்டது.
2. ↑  "போசராச பண்டிதர் இயற்றிய சரசோதிமாலை". 2009-06-25 அன்று மூலம் பரணிடப்பட்டது. 2010-09-25 அன்று பார்க்கப்பட்டது.
3. ↑  "தக்ஷிண கைலாச புராணம்". 2010-04-09 அன்று மூலம் பரணிடப்பட்டது. 2010-09-25 அன்று பார்க்கப்பட்டது.
**அமினோபாசுபோனேட்டுகள்** *(Aminophosphonates)* என்பவை (RO)2P(O)CR'2NR"2. என்ற பொது மூலக்கூற்று வாய்ப்பாட்டால் விவரிக்கப்படும் கரிமபாசுபரசு சேர்மங்களாகும் அமினோ அமிலங்களின் கட்டமைப்பை ஒத்த வரிசைச் சேர்மங்கள் என இவை வகைப்படுத்தப்படுகின்றன. அமினோ அமிலங்களில் உள்ள கார்பாக்சிலிக் மையம் அமினோபாசுபோனேட்டுகளில் பாசுபோனிக் அமிலம் அல்லது தொடர்புடைய குழுக்களால் இடப்பெயர்ச்சி செய்யப்பட்டிருக்கும். அமினோ அமிலங்களின் எதிர்ப்பு மருந்தாக இவை அமினோ அமிலங்களின் வளர்சிதை மாற்றத்தில் நொதிகளை எதிர்ப்பதில் பங்கேற்கின்றன. எனவெ செல்களின் உயிர்வினையியல் நடவடிக்கைகளை பாதிக்கின்றன.

நுண்ணுயிர் எதிர்ப்பிகள், செடி வளர்ச்சி ஒழுங்குமுறை அல்லது நரம்பணு பண்பேற்றம் போன்றவற்றுக்கும் இந்த விளைவுகள் நீட்சியடையலாம். அவை ஈந்தணைவிகளாக செயல்படலாம். அமினோபாசுபோனேட்டுகளுடன் கன உலோகங்கள் சேர்ந்து உருவாகும் அணைவுச் சேர்மங்கள் மருத்துவப் பயன்களுக்காக ஆராயப்படுகின்றன 

அலானைலானின் சேர்மத்தின் கட்டமைப்பை ஒத்தவரிசை சேர்மம் அலாபோசுபாலின். இது மருத்துவ முக்கியத்துவம் வாய்ந்த ஒரு அமினோபாசுபோனேட்டு
பாசுபேட்டுகளைக்காட்டிலும் பாசுபோனேட்டுகளை நீராற்பகுப்பது மிகவும் கடினமாகும்..

தயாரிப்பு
---------

இமீன்களுடன் பாசுபரசு அமிலம் சேர்த்து வினைபுரியச் செய்யும் புதோவிக் வினை அல்லது கபாச்னிக்-பீல்ட்சு வினையின் மூலம் பெரும்பாலும் அமினோபாசுபேனேட்டுகள் தயாரிக்கப்படுகின்றன. பொதுவாக டைபீனைல்பாசுபைட்டு போன்ற பாசுபரசு அமிலத்தின் எசுத்தர்கள் இவ்வினையில் ஈடுபடுத்தப்படுகின்றன. ஏனெனில் இவை மருத்துவப் பயன்பாடுகளைக் கொண்டுள்ளவையாகும். இத்தகைய சேர்க்கை வினைகள் நிகழ்வதைத் தூண்டும் வகையில் சமச்சீரற்ற புதிய முறைகள் உருவாக்கப்படுகின்றன .

மேற்கோள்கள்
-----------

1. 1 2  Pedro Merino; Eugenia Marqués-López; Raquel P. Herrera (2008). "Catalytic Enantioselective Hydrophosphonylation of Aldehydes and Imines". *Advanced Synthesis & Catalysis* **350**: 1195–1208. doi:10.1002/adsc.200800131.
2. ↑  Tušek-Božić, LJ (2013). "Aminophosphonate metal complexes of biomedical potential.". *Current Medicinal Chemistry* **20** (16): 2096–117. பப்மெட்:23432587.
3. ↑  Orsini, F; Sello, G; Sisti, M (2010). "Aminophosphonic acids and derivatives. Synthesis and biological applications.". *Current Medicinal Chemistry* **17** (3): 264–89. பப்மெட்:20214568.
**ஹரி சிங் ராவத்** (*Harisingh Rawat*) (பிறப்பு 26 மே 1955) ஒரு பாரதிய ஜனதா கட்சியைச் இந்திய அரசியல்வாதியும், தொழிலதிபரும் ஆவார்.2003, 2008 மற்றும் 2013 ஆகிய ஆண்டுகளில் தொடர்ந்து மூன்று முறை இராசத்தானின் பீம் தொகுதியிலிருந்து 14 வது மாநிலச் சட்டப் பேரவைக்குத் தேர்ந்தெடுக்கப்பட்ட முன்னாள் சட்டப் பேரவை உறுப்பினர் ஆவார். 1976 முதல் 1981 வரை இந்தியத் தரைப்படையிலும் பணியாற்றியுள்ளார். இவர் இராசத்தான் அரசின் மாநில மக்ரா விகாஸ் வாரியத்தின் முன்னாள் தலைவரும் ( மாநில அமைச்சர் ) ஆவார்.

சொந்த வாழ்க்கை
--------------

ஹரி சிங் ராவத் 1955 ஆம் ஆண்டு மே 26 ஆம் தேதி இராசத்தானில் உள்ள பீம், ராஜ்சமந்தில் பிறந்தார். தனது பள்ளிப் படிப்பை பீம் அரசினர். மேல்நிலைப் பள்ளியில் முடித்தார். இவர் விமலா என்பவரை மணந்தார். இவர்களுக்கு 2 மகள்களும் 2 மகன்களும் என 4 குழந்தைகள் உள்ளனர். இவர் பயணம் மற்றும் சாகச விளையாட்டு ஆர்வலர். வணிக நோக்கத்திற்காக பல்வேறு நாடுகளுக்குச் சென்றுள்ள இவர், 1971 முதல் 1973 வரை உதயப்பூர் பிரிவில் சிறந்த விளையாட்டு வீரராக இருந்துள்ளார். இறக்குமதி மற்றும் ஏற்றுமதி வணிகத்தில் சிறந்து விளங்கியதற்காக இவருக்கு விருது வழங்கப்பட்டுள்ளது.

அரசியல் வாழ்க்கை
----------------

ஒரு தொழிலதிபரான இவர் தனது குழந்தைப் பருவத்தை இராசத்தானில் கழித்தார். பின்னர் மும்பை மற்றும் குசராத்திற்கு வணிகத்திற்காக சென்றார். ஆனால் தனது சொந்த ஊர், இராசத்தானின் மிகவும் பின்தங்கிய பகுதிகளில் ஒன்றாக இருப்பதைப் பார்த்த இவர், 2002 இல் மக்களுக்கு சேவை செய்ய அமைப்பில் நுழைய முடிவு செய்தார்.ராவத் தனது பதவிக்காலத்தின் 14 வது சட்டப் பேரவை வரை விவாதங்களில் பங்கேற்று பல கேள்விகளைக் கேட்டுள்ளார். சமூக நீதி, தொகுதி மேம்பாடு, கல்விச் சீர்திருத்தங்கள் உள்ளிட்ட பல்வேறு பிரச்னைகள் குறித்து பேசினார்.

மேற்கோள்கள்
-----------

1. ↑  "Harisingh Rawat Rajasthan Legislative Assembly Members of the 14th House". rajassembly.nic.in. 2017-02-27 அன்று பார்க்கப்பட்டது.
2. ↑  "Satyanarayan jatiya Biography - About family, political life, awards won, history".
3. ↑  "Harisingh Rawat What is it. Encyclopedia". 21 April 2021 அன்று மூலம் பரணிடப்பட்டது. 21 April 2021 அன்று பார்க்கப்பட்டது.
**ஆர்பினம்** ஃபுரோசினோன் மாகாணத்தின் ஒரு நகராட்சி ஆகும், லத்தீன் பள்ளத்தாக்கு பகுதியில் மத்திய இத்தாலியில் லசியோ பிராந்தியத்தில் இது அமைந்துள்ளது.

வரலாறு
------

பண்டைய நகரம் ஆர்ப்பினோ குறைந்தது கி.மு. 7 ஆம் நூற்றாண்டில் பேலசுகி உடன் இணைக்கப்பட்டது. அது ரோமர்கள் கைப்பற்றப்பட்ட மற்றும் கி.மு. 305 நகரத்தில் கொடுமைப்படுத்துதல் கொடுக்கப்பட்ட இது கி.மு. 188 ஆம் ஆண்டில் ரோமன் வாக்குகளை பெற்றது. கி.மு 90 ஆம் ஆண்டில் நகராட்சி நிலையைப் பெற்றது. கயஸ் மரிஸும் சிசரோவும் அர்பினியிலிருந்து வந்தனர். மார்கஸ் விஸ்பனீயஸ் அகிரிப்பா அர்பினினுடைய சொந்த ஊர் என்றும் இந்த நாளில் தொடர்கிறது ஒரு வாய்வழி பாரம்பரியம். வரலாற்றாசிரியர்கள் அவருடைய தோற்றத்தை உறுதிப்படுத்த முடியவில்லை.
அர்பினோவில் உள்ள பழைய ரோமன் பாசல் அலை ஆரம்ப கால இடைவெளிகளில் ரோமானிய டச்சியும் பெனெவெனோவின் டச்சியும் அதன் மூலோபாய நிலைப்பாட்டிற்கு முரண்பட்டன. 11 ஆம் நூற்றாண்டிற்குப் பிறகு நோர்மன்ஸ் ஹோஹென்ஸ்டூஃபென் மற்றும் பாப்பல் மாநிலங்களால் ஆட்சி செய்யப்பட்டது. 1229 இல் பிரடெரிக் இரண்டாம் மற்றும் 1242 இல் கான்ராட் IV ஆகியவற்றால் இது இரண்டு முறை அழிக்கப்பட்டது;
அமித் மித்ரா
**அமித் மித்ரா** என்பவர் இந்திய அரசியல்வாதி மற்றும் பொருளியலாளர் ஆவார். இவர் திரிணாமுல் காங்கிரசு கட்சியைச் சேர்ந்தவர். மேற்கு வங்க மாநில அமைச்சரவையில் நிதி,வணிகம்,மற்றும் தொழில் அமைச்சராக இருக்கிறார். இவர் இந்திய வணிக மற்றும் தொழில் சங்கத்தின் பொதுச் செயலராக இருந்தார்.

அமித் மித்ரா அனைத்திந்திய திரிணாமுல் காங்கிரசில் மம்தா பானர்சியின் அழைப்பிற்கு இணங்க சேர்ந்தார். 2011இல் நடந்த மாநில சட்டமன்றத் தேர்தலில் போட்டியிட்டு வெற்றி பெற்றார். பின்னர் அமைச்சர் ஆனார்.

பிறப்பும் படிப்பும்
-------------------

அமித் மித்ராவின் தந்தை அரிதாசு மித்ரா இந்திய விடுதலைப் போராட்ட வீரர் ஆவார் இவருடைய தாய் வழி பாட்டனார் நேதாசி சுபாசு சந்திர போசுவின் அண்ணன் ஆவார். அமித் மித்ரா கொல்கத்தா பள்ளியிலும் பின்னர் பிரசிடென்சிக் கல்லூரியில் பொருளியல் கல்வி கற்றார். கல்லூரி மாணவர்களுக்கு இடையே நடக்கும் விவாதப் போட்டிகளில் கலந்து கொண்டார். தில்லி பொருளியல் பள்ளியில் மூத்தவர் பட்டம் பெற்றார் 1978 இல் டியூக் பல்கலைக்கழகத்தில் பயின்று ஆய்வுப் பட்டம் பெற்று சிறந்த மாணவர்கள் பட்டியலில் இடம் பிடித்தார்.

விருதுகள்
---------

2008 ஆம் ஆண்டில் இந்திய நடுவணரசு அமித் மித்ராவுக்கு பத்ம சிறீ விருது வழங்கிப் பெருமைப் படுத்தியது.
2005 ஆம் ஆண்டில் சப்பானிய அரசு இவருக்கு  எழும் ஞாயிறு என்ற பட்டம் வழங்கியது.
2007 இல் இத்தாலிய அரசு இவருக்கு  விருது வழங்கியது.

மேற்கோள்
--------

1. ↑  "Khardaha". *Assembly Elections May 2011 Results*. Election Commission of India. 2011-05-16 அன்று மூலம் பரணிடப்பட்டது. 2011-05-13 அன்று பார்க்கப்பட்டது.
2. ↑  "134 – Khardah Assembly Constituency". *Partywise Comparison Since 1977*. Election Commission of India. 2011-05-11 அன்று பார்க்கப்பட்டது.
3. ↑  "Statistical Reports of Assembly Elections". *General Election Results and Statistics*. Election Commission of India. 5 October 2010 அன்று மூலம் பரணிடப்பட்டது. 2010-10-15 அன்று பார்க்கப்பட்டது.
4. ↑  "Mamata picks Ficci boss Amit Mitra to take on Finance Minister Asim". Express News Service, 15 March 2011  . 2011-05-11 அன்று பார்க்கப்பட்டது.
5. ↑  "Japanese honour for Amit Mitra". The Hindu Business Line 30 April 2005. 2013-12-20 அன்று மூலம் பரணிடப்பட்டது. 2011-05-11 அன்று பார்க்கப்பட்டது.
டஸ் கேப்பிட்டல் நூலின் முன்னட்டை
***டஸ் கப்பிற்ரால்*** (Das Kapital) (தமிழில் - **மூலதனம்**, ஆங்கிலத்தில் - **Capital**) என்பது கார்ல் மார்க்ஸினால் ஜெர்மன் மொழியில் எழுதப்பட்ட அரசபொருளியல் சார்ந்த ஆராய்வுக் கட்டுரைகள் அடங்கிய நூலாகும். இந் நூலானது மூலதனம் பற்றி பொருளியலாளர்களினால் முன்வைக்கப்பட்ட கோட்பாடுகள், முதலாளித்துவம் பற்றிய மார்க்சின் ஆய்வுகள் போன்றவற்றை உள்ளடக்கமாகக் கொண்டுள்ளது.

இந்நூல் முதன்முதலில் தியாகு என்பவரால் தமிழில் **மூலதனம்** என்ற தலைப்பில் மொழியாக்கம் செய்யப்பட்டது.

### பதிப்பு

*டஸ் கப்பிற்ரால்* நூலின் முதல் பாகம் கார்ல் மார்க்சினால் 1867ஆம் ஆண்டு பதிப்பிக்கப்பட்டது. இரண்டாம், மூன்றாம் பாகங்கள் அவரின் உற்ற நண்பனான பிரெட்ரிக் ஏங்கல்ஸ் (Friedrich Engels) என்பவரால் தொகுத்து 1885 மற்றும் 1894 இல் வெளியிடப்பட்டது. நான்காவது பாகமான *Theories of Surplus-Value* ஆனது 1905-1910 காலப்பகுதியில் Karl Kautsky என்பவரால் தொகுத்து வெளியிடப்பட்டது.

வெளி இணைப்புக்கள்
-----------------

### Online editions

* Capital, Volume I: The Process of Production of Capital
* Capital, Volume II: The Process of Circulation of Capital
* Capital, Volume III: The Process of Capitalist Production as a Whole
* Capital, Volume IV: Theories of Surplus Value

### பிற இணைப்புக்கள்

* மூலதனம் என்னும் கலைப் படைப்பு எஸ். வீ. இராஜதுரை, தி இந்து 2017 அக்டோபர் 1
* Annotations, Explanations and Clarifications to Capital பரணிடப்பட்டது 2004-06-25 at the வந்தவழி இயந்திரம். Will help with understanding the early concepts.
* Wage Labour and Capital. An earlier document that deals with many of the ideas later expanded in Das Kapital.

### Synopses

* A synopsis of Capital by Engels (PDF document, 54 pages).
* A synopsis of Capital by Otto Ruhle (PDF document, 48 pages)
[*தொடர்பிழந்த இணைப்பு*]
ஆர்னால்ட் பால்மர்**ஆர்னால்ட் பால்மர்** (Arnold Daniel Palmer 10 செப்டம்பர் 1929 - 25 செப்டம்பர் 2016) என்பவர் கோல்ப் ஆட்டத்தில் சிறந்த வீரராகக் கருதப்படுகிறார். ஐக்கிய அமெரிக்காவைச் சேர்ந்த இவர் தொழில்முறை கோல்ப் ஆட்டக்காரர். இவர் கிங் என்ற செல்லப் பெயரால் அழைக்கப்படுகிறார்.

கோல்ப் டைஜஸ்ட் என்ற இதழ் 2000இல் இவரை ஆறாவது சிறந்த ஆட்டக்காரராக மதித்துப் பாராட்டியது. 2008 இல் ஆட்டங்களில் வெற்றி பெற்று 30மில்லியன் டாலர்கள் பெற்றார்.

இளமைக்காலம்
-----------

பெனிசில்வேனியாவில் பிறந்தார். இவர் இளம் வயதிலேயே தம் தந்தையிடமிருந்து கோல்ப் ஆட்டத்தைக் கற்றுக்கொண்டார். இவர் 17 வயதில் இருக்கும்போது மாநில அளவில் நடந்த போட்டிகளில் இரண்டு சாம்பியன்கள் பட்டம் பெற்றார். வேக் பாரஸ்ட் பல்கலைக் கழகத்தின் கோல்ப் ஆட்ட உதவித் தொகை இவருக்குக் கிடைத்தது.

1950 ஆம் ஆண்டில் கல்லூரியில் படிக்கும்போது இவருடைய நெருங்கிய நண்பர் ஒரு விபத்தில் இறந்து போனதால் கல்லுரிப் படிப்பை இடையிலேயே நிறுத்திவிட்டுக் கடற்படையில் சேர்ந்தார். அதன் காரணமாக மூன்று ஆண்டுகள் கோல்ப் விளையாட்டில் இடைவெளி ஏற்பட்டது.

கோல்ப் வெற்றிகள்
----------------

50 ஆண்டுகளுக்கு மேலாக கோல்ப் ஆட்டத்தில் புகழுடன் இருந்தார். 90 ஆட்டப் போட்டிகளில் வாகை சூடினார். 1958, 1960, 1962, 1964 ஆகிய ஆண்டுகளில் மாஸ்டர் பட்டத்தை வென்றார். பல பொருள்களைச் சந்தைப்படுத்த இவருடைய பெயரைப் பயன்படுத்தி விளம்பரங்கள் வந்தன. அதன் மூலம் நிறைய பணம் ஈட்டினார். இவருடைய ஆட்டத்திற்கு என்று பிரத்தியேகமான வணிகச் சின்னம் உருவாக்கினார்.

1960 முதல் 1963 வரை ஆட்டங்களில் போட்டியிட்டு பட்டம் பெற்று 400000 டாலர்கள் ஈட்டினார். 1963இல் அமெரிக்க ரைட்ர் கிண்ணம் பெற்றார். 1975 இல் மீண்டும் அந்த ஆட்டத்திற்குத் தலைமை தாங்கி வெற்றி பெற்றார்.

முதலீட்டாளர்
------------

கோல்ப் விளையாட்டு வீரர் என்று மட்டுமல்லாமல் நல்ல முதலீட்டாளராகவும் இருந்தார். தானியங்கி மற்றும் விமான குழுமங்களில் தம் பணத்தை முதலீடுகள் செய்தார். 1990களில் ஒவ்வொரு ஆண்டும் 20 மில்லியன் டாலர்கள் ஈட்டினார்.

பிற நற்செயல்கள்
---------------

1958 முதல் பிரீமேஸன்சில் உறுப்பினராக இருந்தார். ஸ்காட்லாந்து கால்பந்து கிளப்பை ஆதரித்து வந்தார். குழந்தைகள், இளைஞர்கள் முதலியோருக்கு உதவும் வகையில் ஓர் அறக்கட்டளை நிறுவினார். ஆர்லாண்டாவில் ஒரு மருத்துவமனையையும் தொடங்கினார்.

வெற்றிப் பதக்கங்கள்
-------------------

2004 ஆம் ஆண்டில் குடியரசுத் தலைவர் சுதந்திர பதக்கமும் 2009ல் காங்கிரசின் தங்கப் பதக்கமும் ஆர்னால்டு பால்மருக்கு வழங்கப்பட்டன.

இவர் வானுர்தி இயக்குவதிலும் வல்லவராக இருந்தார். 1999இல் இவரது 70 ஆம் பிறந்த நாளில் லாட்ரோபில் உள்ள வானூர்தி நிலையத்துக்கு இவர் பெயர் சூட்டப்பட்டது.

சான்றாவணம்
----------

1. ↑  "காப்பகப்படுத்தப்பட்ட நகல்". 2017-05-08 அன்று மூலம் பரணிடப்பட்டது. 2017-06-19 அன்று பார்க்கப்பட்டது.
2. ↑
3. ↑
**சிட்னம்** (Sydenham) ஆஸ்திரேலியாவின் நியூ சவுத் வேல்ஸ் மாநிலத்தில் சிட்னியின் உள் மேற்கு பிராந்தியத்தில் உள்ள ஒரு புறநகர்ப் பகுதியாகும்.  இது சிட்னியின் மத்திய வணிக மாவட்டத்திற்கு தெற்காக 8 கிலோமீட்டர் தொலைவில் அமைந்துள்ளது. சிட்னம் மரிக்வில், செயின்ட் பீட்டர்ஸ் மற்றும் டெம்பே புறநகர்ப் பகுதிகளால் சூழப்பட்டுள்ளது.

வரலாறு
------

1800 களின் பிற்பகுதியில் இலவாரா புகையிரத தடம் அமைக்கப்பட்டதன் பின்னராகவே சிட்னம் பகுதி உருவாக்கப்பட்டது. லண்டன் நகரின் சிட்னம் புறநகர் பகுதியைப் போலவே இதுவும் நகரத்துக்கும் புகையிரத சந்திக்கும் அண்மையில் இருந்த்தால் இந்த பெயர் சூட்டப்பட்டது. 1884 அக்டோபர் 15 இல் திறக்கப்பட்டபோது இங்கிருந்த புகையிரத நிலையம் முதலில் மரிக்வில் என்று அழைக்கப்பட்டது. பின்னர் 1895 இல் பாங்க்ஸ்டவுனுக்கு ஒரு புதிய பாதை கட்டப்பட்டபோது சிட்னம் என பெயர் மாற்றம் செய்யப்பட்டது. அது போலவே 1899 இல் டெம்பே பார்க் என்ற பெயரில் திறக்கப்பட்ட தபால் அலுவலகம் 1964 இல் சிட்னம் என மறுபெயரிடப்பட்டது.

போக்குவரத்து
------------

 ரயில்வே சாலையில் உள்ள செயின்ட் மேரிஸ் தேவாலயம் 
சிட்னம் புகையிரத நிலையம் சிட்னி புகையிரத வலையமைப்பின் இலவாரா, விமான நிலையம், மற்றும் பாங்க்ஸ்டவுன் தடங்கள் சந்திக்கும் புகையிரத சந்தி ஆகும்.

மேற்கோள்கள்
-----------

1. ↑  Australian Suburb Guide: Sydney Inner West பரணிடப்பட்டது 26 திசம்பர் 2012 at the வந்தவழி இயந்திரம் Retrieved 7 August 2013.
2. ↑  *The Book of Sydney Suburbs*, Compiled by Frances Pollon, Angus & Robertson Publishers, 1990, Published in Australia ISBN 0-207-14495-8, page 251

வெளி இணைப்புகள்
---------------

* Chrys Meader - Marrickville Council (2008). "Sydenham". *Dictionary of Sydney*. 29 செப்டெம்பர் 2015 அன்று பார்க்கப்பட்டது. Chrys Meader - Marrickville Council (2008). "Sydenham". *Dictionary of Sydney*. 29 செப்டெம்பர் 2015 அன்று பார்க்கப்பட்டது. Chrys Meader - Marrickville Council (2008). "Sydenham". *Dictionary of Sydney*. 29 செப்டெம்பர் 2015 அன்று பார்க்கப்பட்டது. Chrys Meader - Marrickville Council (2008). "Sydenham". *Dictionary of Sydney*. 29 செப்டெம்பர் 2015 அன்று பார்க்கப்பட்டது. [ சி.சி-பை-எஸ்.ஏ ]
**மூலவர்** இந்து ஆலயங்களின் கர்ப்பக்கிருகத்தில் பிரதிஷ்டை செய்யப்படும் மூர்த்தியாகும். பொதுவாக கருங்கல்லினாலேயே மூலவர் அமைக்கப்பட்டிருப்பார். சிவன் கோயில்களில் சிவலிங்கமே மூலவராக அமைவது மரபு. மூலவரின் பெயர் கொண்டே அந்த ஆலயங்கள் அழைக்கப்படுகின்றன. பொதுவாக மூலவர் பூஜை நடைபெறும் வேளைகளிலே காட்சி தருவார். சில கோயில்களில் மூலவரே உற்சவராகவும் இருப்பார். இந்த மூலவரையே விழாக்காலங்களில் உற்சவராகவும் எடுத்துச் செல்வர். இந்த விக்ரகமானது *சகட விக்கிரகம்* என்று அழைக்கப்படும்.

சிவாலயங்களில்
-------------

சிவாலயங்களில் சிவபெருமானின் அருவுருவ வடிவமான லிங்கமே மூலவராக அமைக்கப்படுகிறது. இந்த லிங்கமானது தலவரலாறுகளில் எந்த எந்த தேவர்களும், முனிவர்களும், உயிரினங்களும் வணங்கினர் என்ற தகவல்களோடு இடம் பெறுகிறது. சில மூலவர் லிங்கங்களில் தலவரலாற்றுக்கு தக்கபடி, காயங்களோ, நிறம் மாறும் குணம் கொண்டவையாகவோ, சாய்ந்த நிலையிலோ காணப்படுகின்றன.

* தஞ்சாவூர் பெரிய கோயில் லிங்கமானது 23 அரை அடி உயரமானதாகும்.
* திருக்கருகாவூர் முல்லைவனநாதர் கோயிலில் உள்ள இலிங்கமானது, முல்லைக் கொடி படர்ந்த காணத்தால் அந்த கொடியின் வடுவுடன் உள்ளது.

இவற்றையும் காண்க
----------------

* வாகன மண்டபம்
* உற்சவர்
* சோடச உபசாரம்
* கோபுரம்

மேற்கோள்கள்
-----------

1. ↑  முனைவர் தா.அனிதா (18 அக்டோபர் 2018). "கம்பன் வணங்கிய கலைமகள்". *கட்டுரை*. இந்து தமிழ். 19 அக்டோபர் 2018 அன்று பார்க்கப்பட்டது.
**திருத்தளூர் சிஷ்டகுருநாதேஸ்வரர் கோயில்** சுந்தரரால் தேவாரம் பாடல் பெற்ற சிவத்தலமாகும். இத்தலத்தில் மூலவர் சிஷ்டகுருநாதேஸ்வரர் என்றும் பசுபதீஸ்வரர் என்றும் வழங்கப்பெறுகிறார், தாயாரின் பெயர் சிவலோகநாயகி என்றும் பூங்கோதை என்றும் வழங்கப்பெறுகிறது. இத்தலத்தில் சூர்யபுஷ்கரிணி எனும் தீர்த்தமும், கொன்றை மரம் தலமரமாகவும் உள்ளது. திருத்துறையூர் என்பது இத்தலத்தின் புராணப்பெயராகும்.இங்கு நர்த்தன விநாயகர் சந்நிதி அமைந்துள்ளது.

திருமால்
--------

இத்திருக்கோயிலினுள் ஸ்ரீஆதிகேசவ பக்தவத்சலப் பெருமாள் மற்றும் ஸ்ரீகஜலட்சுமித் தாயார் உள்ளனர்.

கிழப்பாக்கம்
------------

சுந்தரர் வழிபட இத்திருத்தலத்திற்கு வந்திருந்தபோது மறைந்திருந்து, சுந்தரர் வருந்தியபின்னர் முதியவர் வடிவில் இத்தல இறைவனார் அவர் முன்னர் காட்சி தந்து இறைவனை வழிபடாமல் செல்வதை விசாரித்து, இத்தலக் கோபுரத்தைக் காட்ட, அங்கு ரிஷப வாகனத்தில் உமையம்மையுடன் சிவபெருமான காட்சி தந்தார். வயோதிக வடிவில் இறைவனார் வந்து வருந்திச் சென்ற சுந்தரரை ஆட்கொண்டது கிழப்பாக்கம் எனும் கிராமத்தில்.

சுந்தரருக்குக் குருவாக
----------------------

இத்தல இறைவனார் சுந்தரருக்குச் குருவாக அமர்ந்து உபதேசம் செய்தவர். எனவே குரு தோஷ நிவர்த்தித் தலமாக அமைந்துள்ளது.

திரு அருள்நந்தி சிவாச்சாரியார்
------------------------------

சைவ சமயத்தின் சந்தானக் குரவர்கள் நால்வரில் ஒருவரான ஸ்ரீ அருள்நந்தி சிவாச்சாரியார் பிறந்து வாழ்ந்தத் திருத்தலம் திருத்துறையூர். இவர் முக்தி அடைந்தத் திருத்தலமும் இதுவே. இவரது ஜீவசமாதியும் திருத்துறையூரிலேயே அமைந்துள்ளது.

செல்லும் வழி
------------

பண்ருட்டியிலிருந்து சென்னை செல்லும் வழியே கண்டரக்கோட்டை வழியே அல்லது பண்ருட்டியிலிருந்து புதுப்பேட்டை, சின்னப்பேட்டை வழியே திருத்துறையூரை சென்றடையலாம்.

மேற்கோள்கள்
-----------

1. 1 2 3 4 5  குமுதம் ஜோதிடம்; 23.11.2007
2. ↑

இவற்றையும் பார்க்க
------------------


|  |  |
| --- | --- |
| 
* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

 | 

* சைவம் வலைவாசல்

* திருஞான சம்பந்தர்
* சுந்தரர்
* திருநாவுக்கரசர்

 |

வெளி இணைப்புகள்
---------------

அருள்மிகு சிஷ்டகுருநாதேஸ்வரர் திருக்கோயில் - தினமலர் கோவில்கள்
**பாலவநத்தம்** (*Palavanatham*) இந்தியாவில், தமிழ்நாட்டில், விருதுநகர் மாவட்டத்தில், அமைந்துள்ள கிராமங்களில் ஒன்றாகும். பாலவநத்தம் முக்கிய நகரமான அருப்புக்கோட்டையிலிருந்து 11.6 கி.மீ தூரத்திலும், மாவட்டத் தலைநகரான விருதுநகரிலிருந்து 8.8 கி.மீ தூரத்திலும், மாநிலத் தலைநகரான சென்னையிலிருந்து 460 கி.மீ தூரத்திலும் அமைந்துள்ளது.

ஊரின் சிறப்பு
-------------

நான்காம் தமிழ்ச்சங்கத்தை அமைத்த பாண்டித்துரைத் தேவர் (கி.பி 1867-1911) பாலவநத்தத்தில் பிறந்தார். இவர் மிகச் சிறந்த பல்துறை அறிஞர். இவர் இராமநாதபுரம் சமஸ்தானம் சேதுபதி மன்னர் பரம்பரையைச் சேர்ந்தவர். இவர் பாலவநத்தம் சமீன்தார் ஆவார். இவர் கலைகள், இலக்கியப் பணிகளைஊக்குவித்தார்.

அருகாமையில் உள்ள ஊர்கள்
-----------------------

அருகிலுள்ள கிராமங்கள்: வலுக்கலொட்டி (1.2 கி.மீ), வரலொட்டி (3 கி.மீ), வில்லிபத்ரி (3.4 கி.மீ). மெட்டுக்குண்டு (3.4 கி.மீ), சூலக்கரை (4.8 கி.மீ) 

நகரங்கள்: விருதுநகர் (8.8 கி.மீ), அருப்புக்கோட்டை (11.6 கி.மீ), காரியாபட்டி (17 கி.மீ), திருச்சுழி (20.3 கி.மீ)

கோவில்கள்
---------

கைலாசநாதர் கோவில், பெந்தெகொசுதெ சபை, மசூதி, சிறு தெய்வக் கோவில்கள், பத்ரகாளியம்மன் கோவில், கன்னிமாரியம்மன் கோவில் என அனைத்து மதக் கோவில்களும் இங்குள்ளன.

பள்ளிகள்
--------

1. த.சு.லு.தி.துவக்கப் பள்ளி
2. ஊராட்சி ஒன்றிய துவக்கப் பள்ளி
3. அரசு மேல்நிலைப் பள்ளி

மேற்கோள்கள்
-----------

வெளியிணைப்புகள்
---------------

* பாண்டித்துரைத் தேவர் வரலாறு
**புதுச்சேரி அறிவியல் மையம் மற்றும் கோளரங்கம்** (*Puducherry Science Centre & Planetarium*) புதுச்சேரி அறிவியல் பூங்கா என்றும் அழைக்கப்படுகிறது) என்பது ஒரு பொது அறிவியல் கோளரங்கம் ஆகும். இது இந்தியாவின் ஒன்றிய பகுதியான புதுச்சேரியில் லாசுபேட்டையில் அமைந்துள்ளது. இந்த மையம் தேசிய அறிவியல் அருங்காட்சியகங்கள் சபையினால் வடிவமைக்கப்பட்டு, உருவாக்கப்பட்டு மற்றும் அமைக்கப்பட்டது.

அறிவியல் விளக்கப் பகுதியில், பார்வையாளர்கள் மற்றும் மாணவர்களின் குழுக்களுக்கு நேரடி விளக்கங்கள் மற்றும் சோதனைகள் நடத்தப்படுகிறது. குழந்தைகள் பகுதியில் குழந்தைகளுக்கான எளிய அறிவியல் பரிசோதனைகள் செய்யப்படுகின்றன. கண்காட்சிகளைப் பராமரிப்பதற்கும் புதியவற்றை மேம்படுத்துவதற்கும் கருவிகள் மற்றும் தடுப்புகளுடன் கூடிய பட்டறை ஒன்று உள்ளது. இந்த வசதிக்கான மூலதனச் செலவான 375 லட்சம் ரூபாயை இந்திய அரசும் புதுச்சேரி அரசும் சமமாகப் பகிர்ந்து கொண்டன. எண்ணிம கோளரங்கத்தின் செலவை அரசே ஏற்றுக்கொண்டது. அறிவியல் மையம் மற்றும் கோளரங்கம் 3 ஏக்கர் நிலப்பரப்பில் 1500 சதுர மீட்டர் கட்டப்பட்ட பரப்பளவைக் கொண்டுள்ளது.

கடல் சார் வாழ்க்கை
------------------

கடல் வாழ் உயிரினக் காட்சியகம் 300 சதுர மீட்டர் பரப்பில் அமைந்துள்ளது. கடல்சார் உயிரியல், கடல் பன்முகத்தன்மை, கடல் வளங்கள், கடல் வளங்களுக்கான அச்சுறுத்தல்கள் மற்றும் கடல் சுற்றுலா என ஐந்து பிரிவுகளாகப் பிரிக்கப்பட்டுள்ளது .

வேடிக்கை அறிவியல்
-----------------

அறிவியல் வேடிக்கைப் பிரிவு சுமார் 300 சதுர மீட்டர் பரப்பளவில் நிறுவப்பட்டுள்ளது. பார்வையாளர்கள் மிகவும் பொழுதுபோக்கு சூழ்நிலையில் அறிவியலின் பல்வேறு அம்சங்களைத் தெரிந்துகொள்ளவும், ஆராயவும் மற்றும் அனுபவிக்கவும் வாய்ப்புகள் நிறைந்துள்ளன.

அறிவியல் பூங்கா
---------------

கோளரங்கின் வெளியே, அறிவியல் பூங்கா சுமார் 1 ஏக்கர் பரப்பளவில் அமைந்துள்ளது. இது ஊடாடும் கண்காட்சிகளைக் கொண்டுள்ளது.

எண்ணிம கோளரங்கம்
----------------

எண்ணிம கோளரங்கம் பார்வையாளர்களுக்கு வானியல் குறித்த தகவல்களைத் தெரிவிக்க வானத்தின் மாறும் காட்சியை உருவகப்படுத்துகிறது.

மேலும் பார்க்கவும்
------------------

* சுவாமி விவேகானந்தர் கோளரங்கம், மங்களூர்

மேற்கோள்கள்
-----------

1. ↑  Sivaraman, R. (4 May 2015). "‘Centre committed to make UT attractive to tourists’". *The Hindu*.. பார்த்த நாள்: 16 February 2020.
2. ↑   Annie Philip. "Learning science to be hands-on experience". *The Hindu*.
3. ↑  Staff Reporter. "A new centre to transform science education". *The Hindu*.
4. ↑  Staff Reporter. "Puducherry to get a planetarium, science centre". *The Hindu*.
**உய் மக்கள்** அல்லது **ஹுய் மக்கள்** (சீனம்: 回族; பின்யின்: *Huízú*, (Xiao'erjing): خُوِذُو / حواري, ஆங்கில மொழி: *Hui people*, (டங்கன் மொழி): Хуэйзў/Huejzw) என்பவர்கள் சீனாவின் அங்கீகரிக்கப்பட்ட மாந்தரினக்குழுவினர். பெரும்பாலும் இசுலாமிய சமயத்தைப் பின்பற்றும் இவர்கள் பல நூற்றாண்டுகளாகச் சீனாவுடன் வணிகம் மற்றும் அரசியல் தொடர்புகள் கொண்டபோது சீனப்பெண்களை மணந்து சீனாவிலேயே நிரந்தரமாக குடியேறிய மத்திய ஆசிய, அரேபிய மற்றும் பாரசீக மக்களின் வழித்தோன்றல்களாகக் கருதப்படுகின்றனர். 

செங்கிஸ் கான் காலத்தில் இம்மக்கள் "ஹுய் ஹுய்" என்று அழைக்கப்பட்டார்கள். "ஹுய்" என்பதற்கு சீன மொழியில் வெளிநாட்டினர் எனப்பொருள்.

சீனாவின் 56 இனக்குழுக்களில் ஹுய் இன மக்களும் அடங்குவர். ஹுய் மக்கள் சீனாவின் வடமேற்கு பகுதிகளான நிங்சியா ஹுய் தன்னாட்சி மண்டலம், கான்சு, ஃஇங்ஹை, சிங்சியாங் போன்ற இடங்களில் அடர்த்தியாகவும், மத்திய சீனா மற்றும் கிழக்கு சீனாவின் பகுதிகளான பெய்ஜிங், உள் மங்கோலியா, ஹெபெய், ஹைனான் மற்றும் உன்னானில் பரவலாகவும் வாழ்கின்றனர். தைவான் மற்றும் இந்தோனேசியா நாட்டில் இம்மக்கள் சிறுபான்மையாக உள்ளனர். 

சீன அரசின் 2011 ஆம் ஆண்டு மக்கட்தொகைக் கணக்கெடுப்பின்படி ஹுய் இன முஸ்லிம்களின் மக்கட்தொகை சுமார் பத்து மில்லியன்.. உய்குர் முசுலிம் மக்களை விட மக்கட்தொகையில் கூடியவர்கள். 

இவர்கள் மாண்டரின் சீன மொழி பேசும் சன்னி இசுலாமியர்கள். மொழி மற்றும் பண்பாட்டுக் கூறுகளில் ஹான் சீனர்களைப் பின்பற்றுகின்றனர்..

மேற்கோள்கள்
-----------

1. ↑  [2011 census]
2. ↑  "ஹுய் மக்கள்". 2014-10-30 அன்று மூலம் பரணிடப்பட்டது. 2015-01-16 அன்று பார்க்கப்பட்டது.
3. ↑  joshuaproject.net
4. ↑  islamicpopulation.com
5. ↑  travelchinaguide

வெளி இணைப்புகள்
---------------

* ஹுய் மக்கள்
**கொண்டகர்லா அவா** (*Kondakarla Ava*) என்பது தென்னிந்தியாவில் ஆந்திரப் பிரதேச மாநிலம் விசாகப்பட்டினத்தில் உள்ள ஒரு புகழ்பெற்ற ஏரி மற்றும் பறவைகள் சரணாலயம் ஆகும். இது ஒரு தனித்துவமான மற்றும் அழிந்துவரும் வன வகையை உள்ளடக்கியது. இது கிழக்கு தொடர்ச்சி மலையின் அடிவாரத்தில் அமைந்துள்ளது.

நிலவியல்
--------

கொண்டகர்லா அவா ஆந்திரப் பிரதேசத்தின் விசாகப்பட்டினம் மாவட்டத்தில் அச்சுதபுரம் மண்டலம் கொண்டகர்லா கிராமத்தில் அமைந்துள்ளது. இது ஆந்திரப் பிரதேச சுற்றுலா வளர்ச்சிக் கழகம் மற்றும் கொண்டகர்லா ஊராட்சியினால் நிர்வகிக்கப்படுகிறது. இந்த சரணாலயம் தனித்துவமான மற்றும் அழிந்து வரும் காடு வகை மற்றும் ஈரமான பசுமையான காடுகளை உள்ளடக்கியது. இது சுற்றுச்சூழல் சுற்றுலாத் தலமாக அங்கீகரிக்கப்பட்டுள்ளது. இச்சரணாலயம் சுமார் 405 சதுர கிலோ மீட்டர் பரப்பளவைக் கொண்டது.

விலங்குகளும் தாவரங்களும்
------------------------

ஈரப் பசுமையான காடுகளைக் கொண்ட இச்சரணாலயத்தில் குளுவை, ஊசிவால் வாத்து மற்றும் நத்தை குத்தி நாரை காணப்படுகின்றன. தாவரங்களில் *தைபா அன்குசேட்டா, நிம்பாய்டு, அசோலா பிலிகுலோய்டு, பிஸ்டியா இசுட்ரியோட்டு* முதலியன காணப்படுகின்றன.

இதனையும் காண்க
--------------

* தேலிநீலாபுரம் பறவைகள் புகலிடம்
* கொல்லேறு பறவைகள் சரணாலயம்
* நெலப்பட்டு பறவைகள் சரணாலயம்
* உப்பலபாடு பறவைகள் சரணாலயம்

மேற்கோள்கள்
-----------

1. ↑  Gopal, B. Madhu (1 November 2017). "Visakhapatnam needs tourism police station". *The Hindu*. .
2. ↑  "Geography". aptourism.gov.in. 6 November 2017 அன்று பார்க்கப்பட்டது.
3. ↑  "Flora of the lake". timesofindia.indiatimes.com. 26 May 2017 அன்று பார்க்கப்பட்டது.
**பானுமதி தேவி** ( *Bhanumati Devi* ) (15 மே 1934 - 4 சனவரி 2013) பர்மிய நாட்டில் பிறந்த இந்தியத் திரைப்பட மற்றும் நாடக நடிகை ஆவார். 

தேவி பிரித்தானிய பர்மாவில் 15 மே 1934-இல் பிறந்தார்  இரண்டாம் உலகப் போரைத் தொடர்ந்து தனது இந்திய குடும்பத்துடன் இந்தியாவின் ஒடிசாவிலுள்ள புரிக்கு குடிபெயர்ந்தார்.

நாடகங்கள்
---------

தேவி, 1942-இல் தனது ஏழு வயதிலேயே நாடகங்களில் நடிக்கத் தொடங்கினார்.  *லக்யே ஹிரா* மற்றும் *நபஹு ரதி நாமரு பதி'* ஆகிய நாடகங்களில் இவர் சிறந்த மேடைப் பாத்திரங்களை பெற்றார்.  தேவி நாற்பது ஆண்டுகளுக்கும் மேலாக கட்டக்கிலுள்ள அன்னபூர்ணா நாடக நிறுவனத்தில் நடித்து வந்தார்.

திரைப்படங்கள்
-------------

தனது பத்தொன்பது வயதில் 1954 ஆம் ஆண்டு *அமரி கன் ஜியா* என்ற திரைப்படத்தில் அறிமுகமானார். குறிப்பாக 1950கள் மற்றும் 1960களில் ஒடிசா திரைப்படத்துறையில் தீவிரமாக இருந்தார். பத்துக்கும் மேற்பட்ட இந்தியத் திரைப்படங்களில் தேவி முக்கிய வேடத்தில் நடித்தார்.  1966-ஆம் ஆண்டு ஒடியா திரைப்படமான *மாத்திரா மனிஷா*வில் *ஹராபௌ* என்ற வேடத்திற்காக தேசிய திரைப்பட விருதை வென்றார்.  1986ஆம்  ஆண்டு வெளியான *ஜெய்தேவ்* இவரது கடைசிப் படமாகும்.

விருது
------

தேவிக்கு 1985-இல் சங்கீத நாடக அகாதமி சங்கீத நாடக அகாதமி விருது வழங்கி கௌரவித்தது. 2005-ஆம் ஆண்டில், ஒடிசா மாநில திரைப்பட விருதுகளில் வாழ்நாள் சாதனையாளருக்கான ஜெய்தேவ் விருதைப் பெற்றார்.

இறப்பு
------

பானுமதி தேவி தனது 78வது வயதில் 4 சனவரி 2013 அன்று ஒடிசாவின் புரியிலுள்ள செஞ்சிலுவைச் சாலையில் உள்ள தனது வீட்டில் காலமானார்.

சான்றுகள்
---------

1. ↑  "Bhanumati leaves the 'stage' | Orissa Post". *orissapost.com*. 2013. 16 February 2013 அன்று மூலம் பரணிடப்பட்டது. 5 January 2013 அன்று பார்க்கப்பட்டது. Born May 15, 1934, in Burma, Bhanumati had returned Orissa
2. ↑  "Bhanumati leaves the ‘stage’". *Orissa Times*. 2013-01-05. .
3. ↑  "Bhanumati Devi cremated in Puri". *தி டைம்ஸ் ஆஃப் இந்தியா*. 2013-01-06. Archived from the original on 2013-02-16. . .
4. 1 2 3  "Bhanumati leaves the ‘stage’". *Orissa Times*. 2013-01-05. . "Bhanumati leaves the 'stage'".
5. 1 2 3  "Veteran Actor Bhanumati Devi dead". *இந்தியன் எக்சுபிரசு*. 2013-01-05. . "Veteran Actor Bhanumati Devi dead".
6. ↑  "Veteran Actor Bhanumati Devi dead". 2013-01-05. . "Veteran Actor Bhanumati Devi dead".
7. ↑  "Veteran Actor Bhanumati Devi dead". . "Veteran Actor Bhanumati Devi dead".

வெளி இணைப்புகள்
---------------

* ஐ.எம்.டி.பி இணையத்தளத்தில் Bhanumati Devi
**பானி ஜம்ரா** (ஆங்கிலம்: *Bani Jamra*; அரபு மொழி: بني جمرة‎) பகுரைனின் வடமேற்குப் பகுதியில் உள்ள ஒரு கிராமமாகும். தலைநகரம் மனாமாவிற்கு மேற்கிலும், புடையாவின் கடற்கரையோர கிராமத்திற்கு கிழக்கிலும் அமைந்துள்ளது. இது கிழக்கே புடையா மற்றும் தெற்கே டிரஸ். இது வடக்கு மாகாண நிர்வாகத்தின் கீழுள்ளது.

பகுரைனில் எண்ணெய் கண்டுபிடிப்பதற்கு முன்னர், பெரும்பாலான மக்கள் விவசாயத்தில், குறிப்பாக போிச்சம்பழம் பண்ணைகளில் ஈடுபட்டிருந்தனர். பானி ஜம்ரா பாரம்பரியமான துணி நெசவு மையத்திற்கு பிரபலமாக உள்ளது. பானி ஜாமிராவில் உள்ள அனைத்து மக்களும் கிட்டத்தட்ட பர்ர்னா ஷியாஸ். முன்னணி மதகுரு மற்றும் அரசியல் ஆர்வலர் அப்துல் அமீர் அல்-ஜம்ரி மற்றும் அவரது மகன் மன்சூர் அல்-ஜம்ரி ஆகியோர் இக் கிராமத்திலிருந்து வந்தவர்கள்.

ஜே. ஜி. லோரிமெரின் "பாரசீக வளைகுடாவின் அரசிதழில்" (1908) இக்கிராமத்தில் 50 குடிசைகள் இருந்தன என்றும் அவற்றில் வேளாண் மற்றும் நெசவுத்தொழில் புரிந்த பகர்னாக்கள் வாழ்ந்ததாகவும் கிராமத்தில் 1500 பனைமரங்கள் இருந்ததாகவும் குறிப்பிட்டுள்ளார்.

மேற்கோள்கள்
-----------

1. ↑  Lorimer, John Gordon. "'Gazetteer of the Persian Gulf. Vol. II. Geographical and Statistical. J G Lorimer. 1908' [221] (244/2084)". *Qatar Digital Library*. British Library: India Office Records and Private Papers. 13 September 2015 அன்று பார்க்கப்பட்டது.
கிழார், கிழான் என்னும் சொற்கள் உரிமை பூண்டவரைக் குறிக்கும். பெண் ஒருத்திக்கு உரிமை பூண்டவனை அகத்திணை இலக்கணம் ‘கிழவன்’, ‘கிழவோன்’ என்னும் சொற்களால் குறிப்பிடுகின்றன. நிலத்துக்கு உரியவனைத் திருக்குறள் கிழவன் எனக் குறிப்பிடுகிறது. 

இந்தக் கிழார் என்னும் உரிமைப்பெயர் ஊரின் பெயரோடு புணரும்போது எல்லா இடங்களிலும் இனவொற்று மிகாமல் புணர்ந்துள்ளது. எனவே ஊரின் பெயர் ஊரிருள்ள மக்களைக் குறிக்கும் உயர்திணைப் பெயர் எனத் தெரியவருகிறது.  இந்த வகையில் அரிசில் கிழார் என்றால் அரிசில் என்னும் ஊரில் வாழும் மக்களுக்கு உரியவர் எனப் பொருள்படும். இது இவருக்கு மக்கள் வழங்கிய விருது.

அரசன் ஓர் ஊரின் நிலம் முழுவதையும் வழங்கி, இறையிலியாக அதனை கிழார் பெருமகனாருக்கு உரிமையாக்கியதால் ‘கிழார்’ எனச் சிறப்பிக்கப்பட்டார் எனக் கொள்வாரும் உளர். ஆயின், இது அரசனால் வழங்கப்பட்ட விருது. செல்வக் கடுங்கோ வாழியாதன் கபிலருக்கு ஊர் வழங்கியதை எடுத்துக்காட்டாக இந் நிகழ்ச்சிக்குக் கொள்ளலாம்.

கிழார் விருது பெற்ற புலவர்கள்
-----------------------------

* அரிசில் கிழார்
* ஆலத்தூர் கிழார்
* ஆவூர் கிழார்
* ஆவூர் கிழார் (நெய்தற் சாய்த்துய்த்த ஆவூர் கிழார்)
* ஆவூர் மூலங்கிழார்
* இடைக்குன்றூர் கிழார்
* உகாய்குடி கிழார்
* ஐயூர் மூலங்கிழார்
* கயத்தூர் கிழார்
* கருவூர் கிழார்
* காரி கிழார்
* கிளிமங்கலம் கிழார்
* குறுங்கோழியூர் கிழார்
* கூடலூர் கிழார்
* கோவூர் கிழார்
* நல்லாவூர் கிழார்
* நொச்சிநியமங் கிழார்
* பெருங்குன்றார் கிழார்
* பொதும்பில் கிழார்
* மருங்கூர் கிழார்
* மாடலூர் கிழார்

புலவரின் தந்தை

* ஆர்க்காடு கிழார் (புலவரின் தந்தை)
* உமட்டூர் கிழார் (புலவரின் தந்தை)
* கோளியூர் கிழார் (புலவரின் தந்தை)

இலங்கை

* கரவைக்கிழார் (இலங்கை)

* + **காண்க** - பண்டைய தமிழர் விருதுகள்

அடிக்குறிப்பு
-------------

1. ↑  
செல்லான் கிழவன் இருப்பின் நிலம் புலந்து  

இல்லாளின் ஊடி விடும். (திருக்குறள் 1039)
2. ↑  தொல்காப்பியம் தொகைமரபு 11